**Szentendre Város Önkormányzata Képviselő-testületének 5/2022. (II. 28.) önkormányzati rendelete**

**a pénzbeli és természetbeni szociális és gyermekvédelmi ellátásokról szóló 5/2015. (II.17.) önkormányzati rendelet módosításáról**

Szentendre Város Önkormányzat Képviselő-testülete a szociális igazgatásról és szociális ellátásokról szóló, többször módosított 1993. évi III. törvény 10. § (1) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. § (1) bekezdésében, 132. § (4) bekezdésében, valamint a gyermekek védelméről és a gyámügyi igazgatásról szóló, többször módosított 1997. évi XXXI. törvény 18. § (2) bekezdésében, 131. § (1) bekezdésében és 137. § (1) bekezdésében kapott felhatalmazás alapján a következő rendeletet alkotja:

**1. §**

A pénzbeli és természetbeni szociális és gyermekvédelmi ellátásokról szóló 5/2015. (II.17.) önkormányzati rendelet (2) bekezdése helyébe a következő rendelkezés lép:

„(2) **A támogatás összege havi 5 000 Ft, kiskorú gyermeket nevelő családban gyermekenként havi 5 000 Ft, melyet a kérelem benyújtása hónapjának első napjától kezdődően egy évre kell megállapítani és havi rendszerességgel kell folyósít**a**ni. Egy év eltelte után a kérelem újból benyújtható.**”

**2. §**

A pénzbeli és természetbeni szociális és gyermekvédelmi ellátásokról szóló 5/2015. (II.17.) önkormányzati rendelet 12. § (4) bekezdés b) pontja helyébe a következő rendelkezés lép:

*[Az (1) bekezdés szerinti rendkívüli települési támogatás esetében a]*

„*b)* egy kérelmező egy évben maximum 40 000 Ft-ra jogosult, kiskorú gyermeket nevelő családban egy kérelmező egy évben gyermekenként maximum 40 000 Ft-ra jogosult,”

**3. §**

Ez a rendelet 2022. március 1-jén lép hatályba.

**4. §**

(1) E rendelet rendelkezéseit a folyamatban lévő ügyekben is alkalmazni kell.

(2) E rendelet 1. §-a a jelen rendelet hatályba lépésekor már megállapított rendszeres támogatásokra is alkalmazandó, mely alapján a jogosult 2022. március hónapjára a jelen rendelet alapján jogosult ellátásra.

Szentendre, 2022. február 23.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. február 28-án került kihirdetésre.

**dr. Schramm Gábor**

 jegyző